Good Luck, Father Ted

Το "**Good Luck, Father Ted**" είναι το πρώτο επεισόδιο το οποίο προβλήθηκε από την κωμική σειρά του Channel 4, *[[Father Ted]]*. Προβλήθηκε για πρώτη φορά στο Ηνωμένο Βασίλειο και τη Δημοκρατία της Ιρλανδίας στις 21 Απριλίου του 1995.

## Σύνοψη
Ένας παραγωγός της τηλεοπτικής εκπομπής του Tele Éireann, *Faith of our Fathers*, επικοινωνεί με τον Τεντ, ζητώντας του να πάρει μια συνέντευξη από αυτόν ως ιερέα ο οποίος εργάζεται σε μια απομακρυσμένη περιοχή. Ο Τεντ είναι ενθουσιασμένος που του το ζητούν, αλλά φοβούμενος πως οι άλλοι ιερείς Ντούγκαλ και Τζακ θα τον φέρουν σε δύσκολη θέση, λέει στον παραγωγό ότι είναι ο μόνος ιερέας στο Κράγκι Άιλαντ και κανονίζει να συναντήσει τον τηλεοπτικό δημοσιογράφο στο «Λιβάδι», μια από τις λιγότερο βραχώδεις περιοχές στο νησί.

Όταν φτάνει η μέρα της συνέντευξης, ο Ντούγκαλ είναι ενθουσιασμένος για το ότι θα πάει στο "Funland", ένα λούνα παρκ το οποίο έχει στηθεί στο «Λιβάδι». Ο Τεντ λέει στον Ντούγκαλ να πάει τον Τζακ με το αναπηρικό του καροτσάκι για μια βόλτα κατά μήκος των βράχων, ενώ αυτός πηγαίνει να συναντήσει τον δημοσιογράφο στην έκθεση. Παρόλα αυτά, ο Ντούγκαλ και ο Τζακ εμφανίζονται σύντομα στο λούνα παρκ, με τον Ντούγκαλ να ισχυρίζεται ότι οι βράχοι ήταν «κλειστοί» και «εξαφανισμένοι» λόγω διάβρωσης ως δικαιολογία για να πάει στο λούνα παρκ. Ο Τεντ, που δεν έχει ακόμη συναντήσει τον δημοσιογράφο, προσπαθεί ανεπιτυχώς να απομακρύνει τον Ντούγκαλ και τον Τζακ. Ο Τζακ σύντομα φεύγει μόνος του, ενώ ο Ντούγκαλ είναι αφηρημένος και ο Τεντ αναγκάζεται να τον ψάξει, βρίσκοντάς τον να κοιμάται σε ένα παγκάκι πάρκου. Ο Τεντ κάθεται μαζί του, αλλά είναι πολύ αργά καθώς ανακαλύπτει ότι το παγκάκι είναι ο μέρος του «Γερανού του Θανάτου» και σηκώνεται ψηλά στον αέρα. Από την σκοπιά του, ο Τεντ βλέπει ότι ο Ντούγκαλ έχει βρεθεί από τον τηλεοπτικό δημοσιογράφο, και επειδή ο Τεντ είπε ότι ήταν ο μόνος ιερέας στο νησί, ο δημοσιογράφος μπερδεύει τον Ντούγκαλ με τον Τεντ. Μέσα στην στεναχώρια του, ο Τεντ πέφτει από το παγκάκι και προσγειώνεται στο έδαφος.

Αργότερα, ο Τεντ, τυλιγμένος εξ ολοκλήρου με επιδέσμους, παρακολουθεί την τηλεοπτική συνέντευξη μαζί με τον Ντούγκαλ, τον Τζακ και την κυρία Ντόιλ στο ενοριακό σπίτι. Ο Τεντ ανατριχιάζει καθώς, στην συνέντευξη, ο Ντούγκαλ μιλάει για τις αμφιβολίες του για τον Χριστιανισμό και την οργανωμένη θρησκεία, ενώ η λεζάντα στην οθόνη γράφει «Πατέρας Τεντ Κρίλι». Ο Τζακ βλέπει τον Ντούγκαλ στην τηλεόραση και πετάει θυμωμένα ένα μπουκάλι ουίσκι σε αυτήν, κάτι το οποίο είχε ήδη κάνει νωρίτερα στο επεισόδιο.

## Παραγωγή
Ενώ αυτό ήταν το πρώτο επεισόδιο του *Father Ted* που μεταδόθηκε, δεν υπήρχε πάντα αυτή η πρόθεση. Οι σεναριογράφοι αρχικά σχεδίαζαν να προβάλουν πρώτα το "The Passion of Saint Tibulus", αλλά αργότερα αποφάσισαν ότι το "'Good Luck, Father Ted'" θα ήταν μια καλύτερη εισαγωγή. Ο Λάινχαν κάνει μια σύντομη εμφάνιση χωρίς να μιλάει, παρακινώντας τον «άγριο άντρα» στη σκάλα στο Funland. Ο Μάθιους κάνει επίσης μια σύντομη εμφάνιση ως η φωνή στην ενδοεπικοινωνία του Funland. Η φωνή την οποία υιοθετεί ο Μάθιους εδώ είναι αυτή που χρησιμοποίησε όταν έπαιζε τον πατέρα Τεντ σε μια stand-up ρουτίνα που ερμήνευσε πριν από τη δημιουργία της σειράς. 

## Παραπομπές

## Εξωτερικοί σύνδεσμοι

* 
Κατηγορία:Επεισόδια Father Ted